Groot probleme vir Wes-Kaapse boere oor droogte | Die Vryburger
Met die huidige droogtetoestande staar baie boere finansiële ondergang in die gesig.
Druiwe boere in die Clanwilliam omgewing se oeste word op 40% van die normale oes geskat en ingeligte bronne meld dat banke reeds op bykans 40 boere se finansiële beplanning moes ingryp. In effek beteken dit dat hierdie boere onder vrywillige administrasie verkeer.
Sekere kultivars het reeds soveel skade opgedoen dat wingerde ontbos is. Herstel kan jare neem indien die boer in staat is om weer nuwe wingerde aan te lê. Voeg hierby die gebrek aan inkomste van seisoenale werkers en die moontlikheid van misdaad, dwelmmisbruik en selfs weer gewelddadige betogings wat voor die deur is, is die prentjie nie rooskleurig nie.